Buhāras PSR

Buhāras PSR (; ), Buhāras Padomju Sociālistiskā Republika, bija īslaicīgi 1924. gada 19. septembrī - 27. oktobrī pastāvoša padomju sociālistiskā republika, ko izveidoja Buhāras Tautas Padomju Republikas teritorijā pēc tās pievienošanas PSRS un likvidēja pēc sadalīšanas starp Uzbekijas PSR (45%), Tadžikijas APSR (41%) un Turkmēnijas PSR (14%).

Vēsture 

Pēc zaudētā Krimas kara (1853—1856) Krievijas impērija sāka ekspansiju Vidusāzijā, sākot Krievijas Turkestānas veidošanu. 1865. gadā krievu karaspēks ieņēma Taškentu, ko 1867. gadā pasludināja par jaundibinātās Turkestānas ģenerālgubernatūras centru, bet 1868. gadā bijušo Timura galvaspilsētu Samarkandu. Buhāras emirāts kļuva par Krievijas impērijas protektorātu 1873. gadā.

Izveide 
Pēc tam, kad Krievijas pilsoņu kara laikā Sarkanā armija iekaroja Krievijas impērijai piederējušās Turkestānas zemes, Buhāras emirāta vietā izveidoja Buhāras Tautas Padomju Republiku. 

1924. gada 19. septembrī Buhāras TPR tika pārdēvēta par Buhāras PSR un pievienota PSRS.

Likvidācija 
1924. gada 27. oktobrī Buhāras PSR likvidēja un tās teritoriju sadalīja starp nesen nodibināto Uzbekijas PSR, tolaik tās sastāvā esošo Tadžikijas APSR, kā arī Turkmēnijas PSR.

Uzbekijas PSR
Padomju Savienība
Centrālāzijas vēsture